Notopalaeognathae

se inndeling!

Notopalaeognathae er en klade i infraklassen Palaeognathae som omhandler flere utdødde og nålevende flygeudyktige fugler. Gruppen teller omkring 60 nålevende arter, hvorav de langt fleste (tinamuene og nanduene) lever i Neotropis og resten i Oseania.

Slektskapsforholdene innad i gruppen har først nylig blitt kartlagt, og det har blant annet blitt klart at tinamufugler (Neotropis) og moafugler (New Zealand) deler en felles progenitor, mens kivifugler (New Zealand) er nærmere beslektet med kasuarfugler (Papua-Australia). Den utdødde gruppen med elefantfugler (Madagaskar) har ganske nylig blitt identifisert som kivifuglenes nærmeste slektninger, mens nandufugler (Sør-Amerika) enten er den mest basale gruppen i Notopalaeognathae eller søstergruppen til Novaeratitae. Søstergruppen til Notopalaeognathae er strutsefuglene (Struthioniformes).

Inndeling 

 Palaeognathae, primitive nåtidsfugler
 Struthioniformes, strutsefugler
 Notopalaeognathae
 Rheiformes, nandufugler
 Novaeratitae, kasuarfugler, †elefantfugler og kivifugler
 Tinamiformes, tinamufugler (pampashøns)
 †Dinornithiformes, moafugler

Referanser

Eksterne lenker